Մարինա Ստեպնովա

Մարինա Լվովնա Ստեպնովա (, ծննդյան անունը` Ռովներ, ), ռուս գրող, բանաստեղծուհի, խմբագիր, թարգմանիչ, սցենարիստ։

Կենսագրություն  
Մարինա Ստեպնովան ծնվել է Տուլայի մարզի Եֆրեմով քաղաքում, զինծառայողի և բժշկի ընտանիքում։ 1981 թվականին ընտանիքը տեղափոխվել է Քիշնև, որտեղ 1988 թվականին Մարինան ավարտել է թիվ 56 միջնակարգ դպրոցը։ Երեք տարի սովորել է Քիշնևի համալսարանի բանասիրական ֆակուլտետում, ապա տեղափոխվել Մոսկվայի Գորկու գրական ինստիտուտի թարգմանության ֆակուլտետ (1994 թվականի  շրջանավարտ)։ Գորկու անվան  Համաշխարհային գրականության ինստիտուտի ասպիրանտուրայում ուսումնասիրել է Ալեքսանդր Սումարոկովի ստեղծագործությունները, «Մասոնական շարժառիթները Ալեքսանդր Սումարոկովի սաղմոսների սղագրություններում» գրականագիտական հոդվածում, որը հրատարակվել է «XVIII դարի  և  XIX դարի սկզբի ռուսական գրականությունը և մասոնականությունը» գրքում (2000)։ Աշխատել է որպես «Թիկնապահ» անվտանգության մասնագիտացված ամսագրի գլխավոր խմբագիր, 1997-2014 թվականներին՝ «XXL» ամսագրի գլխավոր խմբագիր։ Տիրապետում է ռումիներենին և անգլերենին։ 

Բնակվում է Մոսկվայում։

Ընտանիք  
 Եղբայրը` Վյաչեսլավ Լվովիչ Ռովներ (ծն.` 1964), «XXL»-ի գլխավոր խմբագիր։
 Առաջին ամուսնությունը կայացել է գրող Արսենի Կոնեցկու (1968-2016, դեռևս Գրականության ինստիտուտի ուսանող ժամանակ) հետ, որոշ ժամանակ հրապարակվել է Մ. Կոնեցկայա ազգանունով։

Ստեղծագործական կյանք    
Որպես բանաստեղծ սկսել է հրատարակվել դեռևս Քիշնևում, այնուհետև Գրական ինստիտուտում սովորելիս` «Գրական նորություններում», «Գրական հանդեսում» և «Հոկտեմբեր» ամսագրում (ինչպես իր սեփական անվամբ՝ Մարինա Ռովներ, այնպես էլ Կոնեցկայա կեղծանվամբ)։ 2000 թվականից հրատարակել է արձակ ստեղծագործություններ։

Պատմվածքները տպագրվել են «Մեր փողոցը» «Նոր աշխարհ» և «Աստղ» գրական ամսագրերում, ինչպես նաև «Սնոբ» և «Esquire» ամսագրերում։ 2005 թվականին լույս է տեսել Ստեպնովայի առաջին վեպը՝ «Վիրաբույժը», 2011 թվականին՝ երկրորդ վեպը՝ «Ղազարոսի կանայք»։ Երրորդ վեպը՝ «Անաստված նրբանցքը», լույս է տեսել 2014 թվականին։

Ռումիներենից թարգմանել է Միխայիլ Սեբաստյանի «Անանուն աստղը» (1942) պիեսը։ Մարինա Ստեպնովայի թարգմանությամբ ներկայացումը բազմիցս բեմադրվել է Ռուսաստանի և Ուկրաինայի թատրոններում։ 

2020 թվականի հուլիսին բրիտանական The Guardian թերթը Ստեպնովայի «Ղազարոսի կանայք» վեպը ներառեց «այն տասը լավագույն վեպերի ցուցակում, որոնց գործողությունները տեղի են ունեցել Ռուսաստանում»։

Հրապարակումներ 
 Ровнер М. Л. Масонские мотивы в переложениях псалмов А. П. Сумарокова. В «Масонство и русская литература XVIII — начала XIX вв.», С. 119—129, М., 2000.
 «Романс» (рассказ), «Наша улица», 1/2000
 «Чёрная кошка», «Татина Татитеевна» (рассказы), «Новый мир», 7/2003
 «Бедная Антуанетточка» (рассказ), «Звезда», 8/2004
 «Хирург» (роман), 2005
 «Женщины Лазаря» (роман), 2011
 «Где-то под Гроссето» (рассказ), «Сноб», декабрь 2011 — январь 2012
 «Старая сука» (рассказ), альманах «Толстый», 1/2012
 «Милая моя Туся», (рассказ), «Сноб», июль-август 2012
 «Рассказы» (электронный сборник, включает в себя рассказы «Бедная Антуанетточка», «Романс», «Зона», «Черная кошка», «Старая сука», «Татина Татитеевна»), 2012
 «Письма Диккенсу» (рассказ), «Сноб», декабрь 2012 — январь 2013
 «Безбожный переулок» (роман), 2014
 «Сад» (роман), 2020 — Редакция Елены Шубиной, 416 с

Մրցանակներ 
 «Վիրաբույժ» վեպը 2005 թվականին ընդգրկվել է «Ազգային բեսթսելլեր» երկար ցանկում։
 «Ղազարոսի կանայք» վեպն արժանացել է «Մեծ գիրք» մրցանակի։
 «Ղազարոսի կանայք» վեպն ընդգրկվել է «Русский Букер» մրցանակի կարճ ցանկում, «Ազգային բեսթսելլեր» և «Ясная Поляна» մրցանակների կարճ ցանկերում։

Ընտրյալ քննադատություն

Ծանոթագրություններ

Արտաքին հղումներ 
 Стихи в журнале поэзии «Арион» (Марина Ровнер)
 Рассказ «Романс»
 Рассказы «Чёрная кошка», «Татина Татитеевна»
 Рассказ «Бедная Антуанетточка»
 Рассказ «Где-то под Гросетто» 
 Рассказ «Милая моя Туся» 
 Интервью «Российской газете»
 Интервью изданию «Томский обзор»
 Текст интервью газете «Вести» (Тель-Авив)
 Интервью газете «Литературная Россия»
 Интервью телеканалу ТВЦ
 Интервью «НГ — Ex Libris»
 Интервью сайту OFF | THE | RECORD

«Մեծ գիրք» մրցանակի դափնեկիրներ
Մաքսիմ Գորկու անվան գրականության ինստիտուտի շրջանավարտներ
Մոլդովացի բանաստեղծներ
Ռուս բանաստեղծներ
Ռուս գրողներ
Ռուս խմբագիրներ
Ռուս թարգմանիչներ
Ռուս սցենարիստներ